દીકરીએ જોયું તો એ મૃત શરીર તો પપ્પાનું જ હતું. તેમના ઓફિસના સાથી કર્મચારીએ બતાવ્યું, સવારે ઓફીસ આવ્યા ત્યારથી એક્ટિવા માટે જ બહુ માનસિક તણાવમાં હતા. દીકરી માટે તાત્કાલીક લૉન પાસ કરાવી એક્ટિવા પણ નોંધાવી દીધી પછી ઘર પર આ ખુશ ખબર આપવા ફોન કર્યો પણ દીકરી નારાજ હતી એટલે ફોન ઉપાડ્યો જ નહીં તેથી તેઓ અસ્વસ્થ થઈ ગયા. દીકરીને બહુ જ પ્રેમ કરતા હતા ને! દીકરીએ ફોન ન ઉપાડ્યો તેથી તેમને છાતીમાં દર્દ વધી ગયું અને થોડી જ સેકન્ડમાં ઓફિસમાં ખુરશી પર જ ઢળી પડયા.